|  |  |  |
| --- | --- | --- |
| **Høring over ændring af bekendtgørelse om anvendelse af administrativt bødeforelæg ved overtrædelse af arbejdsmiljølovgivningen**  Arbejdstilsynet sender hermed udkast til ændring af bekendtgørelse om anvendelse af administrativt bødeforelæg ved overtrædelse af arbejdsmiljølovgivningen i høring.  Eventuelle bemærkninger til udkastet bedes sendt til [at@at.dk](mailto:at@at.dk) og [agp@at.dk](mailto:agp@at.dk) **senest den 13. februar 2026.**  **Baggrund**  Ændringerne udmønter en del af den politiske aftale fra oktober 2025 om en styrket indsats mod social dumping. Det fremgår af aftalen, at arbejdsgiveren og bygherre skal have bøde uden forudgående påbud for to udvalgte overtrædelsestyper. Arbejdsgiver ved manglende anmeldelse af arbejdsulykker m.v. til Arbejdstilsynet. Bygherre ved overtrædelse af reglerne om udarbejdelse af en plan for sikkerhed og sundhed for byggepladsen.  Med bekendtgørelsesændringen får Arbejdstilsynet adgang til at udstede administrative bødeforelæg dels for arbejdsgivers manglende anmeldelse af arbejdsulykker m.v. til Arbejdstilsynet dels for bygherres overtrædelse af reglerne om udarbejdelse af en plan for sikkerhed og sundhed for byggepladsen.    De almindelige betingelser for, hvornår Arbejdstilsynet kan udstede administrative bødeforelæg er uændrede. |  | **Arbejdstilsynet**  Landskronagade 33  2100 København Ø  T 70 12 12 88  at@at.dk  [www.at.dk](http://www.at.dk)  CVR 21481815  16. januar 2026  **Sag**  2026 - 6815  Ansvarlig: Anne Gritt Viskinge Rola Pereira  CVR  P |

Venlig hilsen

Gritt Viskinge

Specialkonsulent